Susitikimas su režisiere Inesa Kurklietyte
2017-11-10 16:00 (Europe/Moscow) | Šiaulių valstybinė kolegija
Lapkričio 10 dieną 16 valandą Šiaulių valstybinėje kolegijoje lietuvių kino režisierė Inesa Kurklietytė skaitys paskaitą apie filmų prodiusavimą ir kino vadybą. Tai palyginti nauja specialybė, siūloma Lietuvos muzikos ir teatro akademijoje, tačiau tiek merginos, tiek vaikinai drąsiai renkasi šią studijų programą, net ir žinodami, kad visas filmo kūrimo procesas, įskaitant ir finansinės paramos paiešką, priklausys tik nuo jų pačių.
Dėstydama meno vadybos teoriją ir praktiką, režisierė remiasi asmeniniu pavyzdžiu. Ji pati yra sukūrusi daugiau nei 10 dokumentinių ir vaidybinių filmų, pelniusių tarptautinį pripažinimą. Žinomiausi iš jų – „Varnų ežeras“, „Lengvas raganavimas“, „Gegučių vaikai“. I. Kurklietytės filmai pasakoja apie jautrią herojų kasdienybę – skaudžią motinystės temą, pasirinkimo laisvę, žmogaus akistatą su laikmečiu. Žiūrovus užburia kontrastingai komponuojami vaizdai, begalinis nuoširdumas ir tai, kad nėra moralizavimo, kategoriško savų tiesų įrodinėjimo. Režisierės filmai priverčia išeiti iš komforto zonos, šokiruoja ir kartu teikia didžiulį estetinį pasigėrėjimą. Vienas iš labiausiai žiūrovus nustebinusių filmų ir tarsi pakvietusių į draudžiamą zoną – „Lengvas raganavimas“. Tai pasakojimas apie gimdymus namuose.
Tiek dokumentiniai, tiek meniniai filmai yra paveikiausia priemonė, žadinanti visuomenės sąmoningumą, užburianti savo betarpiškumu ir išgyvenamu realybės jausmu. Kino paveikumas ir galutinio rezultato efektyvumas priklauso ne tik nuo biudžeto, režisieriaus talento, bet ir gebėjimo „užsukti“ ir teisingai valdyti procesą.
Kino režisierė ir pedagogė Inesa Kurklietytė gimė Šiauliuose. Lietuvos valstybinės konservatorijos Klaipėdos Menų fakultete bei Lietuvos muzikos ir teatro akademijoje studijavo teatro ir kino režisūrą, studijavo Paryžiaus aukštojoje Audiovizualinės režisūros mokykloje, vėliau ir Paryžiaus Aukštojoje kino mokykloje FEMIS.
Šiuo metu Inesa Kurklietytė dėsto Lietuvos muzikos ir teatro akademijoje, bei Kazimiero Simanavičiaus universitete, vadovauja Audiovizualinių menų industrijos inkubatoriui.
Organizatorius: Šiaulių kino meno klubas

Koncertas "Duo Barocco: Sugrįžimas į Arkadiją"
2017-11-10 18:00 (Europe/Moscow) | „Polifonijos” salė
Sugrįžimas į Arkadiją: pastoralinės scenos Claudio Monteverdi
muzikoje ir italų tapyboje.
Graikų mitologijoje Arkadija buvo minima kaip vieta, kurioje gyveno miškų dievas Panas su savo nimfomis ir kitomis draugiškomis
gamtos dvasiomis. Ilgainiui Arkadija tapo poetine sąvoka, išreiškiančia idilišką tyros gamtos viziją, harmoningą, civilizacijos nesugadintą pastoralinį pasaulį, kuriame gyvena nekalti piemenėliai ir gamtos dievybės – tai prarastas rojus, į kurį trokštame sugrįžti.
Arkadijos idėja ir pastoralinės temos itin būdingos vėlyvojo renesanso ir ansktyvojo baroko poezijai bei muzikai. Jos itin spalvingai išsiskleidžia Claudio Monteverdi muzikos kūriniuose, kuriuose personažų išgyvenimai perteikiami per tiesioginį sąlytį su gamta, nuo sudėtingos polifonijos dažnai sugrįžtant prie trejinio metro, šokio ritmo, išreiškiančio liaudiškąjį pradą, tyrą, nesugadintą jausmą.
„Duo Barocco“ programoje Monteverdi arijas ir duetus lydi pasakojimai apie Arkadijos idėjos įtaką renesanso ir baroko menams ir vaizdo projekcijos su pastoralinėmis scenomis Italijos tapyboje.
Atlikėjų sudėtis:
Duo Barocco dainininkės – Renata Dubinskaitė ir Saulė Šerytė.
Akompanimentas klavesinu.
Programa:
Claudio Monteverdi:
In questo prato adorno;
Con que soavità;
Io son pur vezzosetta pastorella;
Si dolce e’l tormento;
Ohime, ch’io cado ohime;
O, come sei gentile, caro augellino;
Lasciate mi morire;
Oblivion soave;
Non e di gentil core;
Pur ti miro;
Quel sguardo sdegnosetto;
Lamento della ninfa;
Zefiro torna.

Spektaklis vaikams "SAUSIO ŽIBUOKLĖS"
2017-11-12 12:00 (Europe/Helsinki)
Režisierė – Nijolė Mirončikaitė
Dailininkė – Romualda Jakubauskienė
Kompozitorius – Paulius Jasiūnas
VAIDINA:
Karalaitė – Danguolė Petraitytė
Pamotė – Nomeda Bėčiūtė, Vilija Paleckaitė
Dukra – Inga Norkutė
Podukra – Jūratė Budriūnaitė, Justina Žiogaitė
Kancleris – Romanas Dudnikas
Profesorius – Juozas Bindokas
Rūmų damos – Irena Liutikaitė, Nomeda Bėčiūtė, Vilija Paleckaitė
Sausis – Aurimas Žvinys
Balandis – Dalius Jančiauskas
Sodininkė – Nijolė Mirončikaitė

Kaprizinga karalaitė įsako, kad jai Naujųjų metų išvakarėse į rūmus atneštų pintinėlę žibučių – kas tą padarys, gaus tiek aukso, kiek tilps į pintinėlę žibutėms. Pamotė ir jos dukra, išgirdusios karalaitės įsakymą, užsimano tapti turtuolėmis. Jos išsirenka pačią didžiausią pintinėlę, kad ten tilptų kuo daugiau aukso, tačiau nežino, kur ir kaip rasti žibučių, nes dabar žiema, lauke siaučia smarki pūga.

Ir sugalvoja jos žiaurią klastą – ieškoti žibučių išvaro pamotės podukrą, paliepdamos jai be gėlių namo negrįžti… Įvyksta neįtikėtinas dalykas – podukra sugrįžta gyva ir linksma su pilna pintinėle žydinčių žibučių… Pamotė su dukra atima iš jos gėles ir nuneša jas karalaitei, tikėdamos gauti daug aukso… Tačiau jų apgavystė ir melas greitai išaiškėja, gerajai podukrai į pagalbą ateina broliai mėnesiai – sausis ir balandis… viskas baigiasi laimingai, o klastuolės pamotė ir jos dukra pasižada daugiau nesielgti taip nesąžiningai ir žiauriai.
Spektaklio trukmė – 1 val. 15 min.

Susitikimas su animacinio kino režisieriumi Valentu Aškiniu
2017-11-13 14:00 (Europe/Moscow)
Susitikimas lapkričio 13 d. 14 val. Šiaulių profesinio rengimo centro Prekybos ir verslo skyriuje (Vytauto g. 267, Šiauliai)
Valentas Aškinis – animatorius, režisierius, prodiuseris, vienas žinomiausių animacijos žanro propaguotojų Lietuvoje. V. Aškinio kaip kino mėgėjo „karjera“ prasidėjusi gimtajame mieste, Šiauliuose dar 1976 aisiais, o po kelerių metų – dirbant Respublikinėje jaunųjų technikų stotyje animatorių būrelio vadovu. Dabar Valentas Aškinis – vienas aktyviausių animacijos žanro propaguotojų Lietuvoje. Nuo – tarptautinio animacinių filmų festivalio „Tindirindis“ įkūrėjas, generalinis šio festivalio direktorius. Dėsto animacijos meną Vilniaus Statybos ir dizaino kolegijoje. Valentą Aškinį puikiai prisimena Lietuvos televizijos vaikų programos „Labanakt vaikučiai“ gerbėjai. Jo sukurta užsklanda „Dėdė miegas“ kviesdavo žiūrėti laidą, o vėliau migti visos Lietuvos vaikus. Valento Aškinio režisuotas ir animuotas filmas, apie 10 metų su tarptautine kūrybine komanda kurtas „Aukso žirgas“, buvo nominuotas „Sidabrinei gervei“ ir varžėsi 2014 m. geriausių Metų kino filmo kategorijoje.
Valentas dar būdamas moksleivis Šiauliuose kūrė filmus Šiaulių vaikų klubo „Vostok“ kino studijoje „Sakalas“. Buvusi vaikų klubo „Kibirkštis“ organizatorė Genutė Čeilutkienė prisimena entuziastingų mokinių trijulę, įkūrusią kino būrelį, kai jokios animacinių filmų kūrimo metodikos nė nebuvo. Atėję prašė popieriaus, dažų, projektorių, kameros. Ir viską kūrė patys, ir idėjų buvo šimtai. Taip standartiniame namo rūsyje gimė nuosavas kino teatriukas, kur sukdavosi ir tarybinių laikų animaciniai filmukai („Na palauk“), ir pirmieji debiutiniai siužetai, sukurti netoli Bubių, indėniškos dvasios persmelkti. Dalyvavimas Šiaulių zonos mėgėjų festivalyje su „Taikos pypke“ buvo pirmas bandymas pristatyti savo debiutinį vaidybinį filmą. Ir nors baigtos studijos Vilniuje prognozavo tik inžinieriaus projektuotojo kelią, Valentas Aškinis pasuko į animaciją. 1984 m. dirbo dailininku animatoriumi Užsakytinių filmų studijoje, vėliau šios studijos režisieriumi ir dailininku animatoriumi. Kaip dailininkas animatorius dirbo Lietuvos kino studijos filmuose. 1991 m. kartu su operatoriumi, animacinių filmų kūrėju Antanu Abromaičiu įsteigė animacinių filmų studiją „Vilanima“.
Jums knieti sužinoti, kiek pastangų, talento ir pinigų kainuoja animaciniai filmai, kokį animacijos pasaulį sukuria praeities ir ateities technologijos? Klauskite Valento Aškinio. Garsusis animatorius turės progą aplankyti gimtuosius Šiaulius. Susitinkame jau lapkričio 13-ąją, 14 val. Šiaulių Profesinio rengimo centre, Prekybos ir verslo skyriuje. Paskaitos tema : „Animacija – tarp meno ir technologijos“

Legendinė roko opera "Jūratė ir Kastytis"
2017-11-15 18:00 (Europe/Helsinki) | Koncertų salė „Saulė”
Legendinė roko opera „Jūratė ir Kastytis“ lapkritį vėl džiugins savo gerbėjus. Puikių dainininkų, aktorių ir šokėjų trupė moderniai pasakojanti garsiausią Lietuvos pajūrio legendą šiemet aplankys gerbėjus Panevėžyje, Šiauliuose, Klaipėdoje, Vilniuje, Kaune, Mažeikiuose ir Marijampolėje. Kompozitoriaus Roko Radzevičiaus prieš penkiolika metų sukurta roko opera „Jūratė ir Kastytis“ įtaigiai pratęsia visiems mums gerai žinomą istoriją. Perkūnui sudaužius Jūratės rūmus nauja legenda prasideda…

Jūratę vaidinanti Aistė Smilgevičiūtė prisipažino, kad šis vaidmuo ir pats kūrinys jai – labai artimi ir brangūs. Juk prieš penkiolika metų, tada dar būsimojo jos vyro, Roko Radzevičiaus meilė jai ir tapo šio kūrinio pamatu. „Jūratė tada buvo labai įsimylėjusi, tokia pat liko iki šių dienų“, – sako ji.

Kastyčio vaidmenį sukūręs Vaidas Baumila neslepia – sudainuoti šioje roko operoje buvo sena jo svajonė. Garsusis „Meilės duetas“, jo nuomone, vienas gražiausių Lietuvos muzikos scenos kūrinių

Evelina Sašenko roko operoje įtaigiai sukūrė dramatišką dievų keršto bijančios Kastyčio motinos vaidmenį. Iki tol žinoma kaip puiki, įtaigaus balso savininkė, dainininkė roko operoje atskleidė ir savo nuostabų aktorinį talentą.

Scenos vilkai Vladas Kovaliovas (Perkūnas) ir Povilas Meškėla (Neptūnas) įspūdingai atlieka kovos scenos arijas. Dviejų ypač galingų balsų duetas skamba taip įtaigiai, kad klausytojų kūnais bėgioja šiurpuliukai.

Itin svarbi spektaklio dalis – Gyčio Ivanausko šokėjų trupė. Šokėjams tenka nelengva užduotis, persikūnyti į daugybę personažų: nuo įniršusių Perkūno šunų iki švelnių Neptūno undinių.

„Jūratė ir Kastytis“ visada buvo tautiniais ir etniniais motyvais persmelktas kūrinys. Marijaus Jacovskio sukurta roko operos scenografija – pilna pagonybės stabų, pajūrio žvejų buities motyvų. Ir, žinoma, jam reikia dėkoti už nuostabiai grakštų burlaivį, kuris netikėtai virsta inkaru. Etniniai motyvai tapo įkvėpimu ir drabužių dizainerei Liukai Songailaitei.

Spektaklio režisierius Kostas Smoriginas tvirtina, kad specialiai stengėsi suteikti kūriniui kuo daugiau etninio kolorito. Jo sumanymas: ir vienas iš naujų roko operoje skambančių kūrinių – „Stintapūkis“, archainė kuršių krašto daina skirta stintoms į tinklus vilioti.

K. Smorigino roko operoje kuriamas personažas Kopų senis – išminčius ir kerėtojas, bičių valdovas. Jo avilys – šiaudinis, lašo formos, toks, kokį naudodavo Mažosios Lietuvos gyventojai.

Roko operos kompozitorius Rokas Radzevičius ir libreto autorius Rimvydas Stankevičius savo prieš penkiolika metų parašytą kūrinį papildė naujomis arijomis. Spektaklį vainikuoja ir įspūdinga patriotinė finalinė daina.

Valstybinio choro "Polifonija" koncertas
2017-11-15 18:00 (Europe/Moscow)
Lapkričio 15 d. 18 val. Šiaulių Šv. Ignaco Lojolos bažnyčioje gieda valstybinis choras „Polifonija”.
18 val. – choras gieda mišiose.
Po mišių – koncertas.
Dirigentas – Tomas Ambrozaitis.
Įėjimas laisvas

Grupės ČILINAM humoristini šou „Linksmybių mugė“
2017-11-17 18:00 (Europe/Moscow) | Koncertų salė „Saulė”
lgais šaltais vakarais, kai pabosta pilka kasdienybė, kiekvienam ne pro šalį būtų pakeisti aplinką ir iš širdies pasilinksminti. Trys Lietuvoje gerai žinomi žmonės,Teatro ir Televizijos žvaigždės Ramūnas Rudokas, Marius Jampolskis ir populiarusis muzikos kūrėjas ir atlikėjas STANO, sukūrė naują humoristinį muzikinį šou „Linksmybių mugė”. Tai dainų ir juoko iki ašarų „fiesta”, kurioje apjungti gražiausi lietuviški kūriniai ir aukšto lygio šmaikščios im-provizacijos bei efektingos parodijos, kur atlikėjai pasirodys netikėtuose amplua. Neįprastą reginį scenoje lydės nepaprastai gera nuotaika, nes atlikėjai taip „užveda“ publiką, kad žiūro-vai negali ramiai išsėdėti savo vietose ir kartu su atlikėjais šėlsta pasirodymo metu. Tikimės, kad šis renginys paliks gražius prisiminimus apie nuostabiai praleistą laiką kartu.

Gerą nuotaiką Jums garantuojame!

Latvijos Nepriklausomybės dienai paminėti skirti renginiai
2017-11-17 18:00 (Europe/Moscow) | „Laiptų galerija”
Jau 5-ąjį kartą „Laiptų galerija“ organizuoja Latvijos Nepriklausomybės dienai paminėti skirtus renginius. Šiemet Latvijai švenčiant 99-ąsias Nepriklausomybės metines, pagerbiant kaimyninės Baltijos šalies kultūros tradicijas Nepriklausomybės dienos išvakarėse – lapkričio 17 d., 18 val. „Laiptų galerijoje“ pristatoma paroda „Šiuolaikinė latvių akvarelė“.
Parodos autoriai – devyni žymiausi šiuolaikinės latvių akvarelės dailininkai, nuolatiniai Lietuvoje rengiamos tarptautinės akvarelės bienalės „Baltijos tiltai“ dalyviai. Andris Biezbārdis, Dainis Gudovskis, Irīda Lazdiņa,Irēna Lūse,Anita Meldere, Baiba Priedīte, Inese Siliņa, Jānis Spalviņš ir Ieva Spalviņa. Parodos kuratorius – Latvijos dailės akademijos profesorius Dainis Gudovskis. Parodos partneris – Latvijos akvarelistų asociacija.
Ekspozicija „Šiuolaikinė latvių akvarelė“ pristato visus siekius, ieškojimus, kurie tik reiškėsi per akvarelės vystymosi istoriją. Maždaug dviejų dešimtmečių akvarelininkų kūriniai ne tik reprezentuoja šiuolaikinės Latvijos akvarelės tendencijas, bet ir atskleidžia jos vystymosi raidą: nuo siužetinės iki abstrakčios, nuo lyrinės – iki ekspresyvios.
„Laiptų galerijoje“ vyksiančio renginio svečius sveikins svingo karalienėmis vadinamas vokalinis merginų trio „The Ditties“(Vilnius), folkloro grupė „Salduvė“ (Šiauliai).
Parodos kuratorius prof. D.Gudovskis patikino, kad Latvijos akvarelistų asociacijos kvietimu parodos atidaryme dalyvaus Latvijos Respublikos ambasadorius Lietuvoje Einaras Semanis su žmona.

Knygų mugė
2017-11-18 10:00 - 20:00 (Europe/Moscow) | P. Višinskio viešoji biblioteka
Lapkričio 18 d., šeštadienį, nuo 10 iki 20 val. Šiaulių apskrities Povilo Višinskio viešoji biblioteka (Aušros al. 62) vėl kviečia miesto gyventojus ir svečius į Šiaulių knygų mugę. Šiais metais Knygų mugė dar gausesnė leidinių, renginių ir… kupina muzikos. Knygų naujienas pristatys 25 šalies ir miesto leidyklos bei 7 autoriai. Dalyviams pasiūlysime turiningą kultūrinę ir edukacinę programą, parengtą kartu su partneriais – kultūros ir švietimo įstaigomis, Šiaulių „Aušros“ muziejumi. Staigmena dalyviams – žinomų muzikantų ir kolektyvų pasirodymas knygų mugėje.
Renginio atidarymas vyks 11 val. Dalyvaus Šiaulių knygų mugės globėjas, miesto meras Artūras Visockas, LR Seimo narys, bibliotekos globėjas dr. Stasys Tumėnas, bibliotekos direktorius profesorius Bronius Maskuliūnas. Gros Šiaulių pučiamųjų orkestras (vadovas ir dirigentas Sigitas Vaičiulionis).
Šios mugės ypatingi svečiai – teatro ir kino aktorius Regimantas Adomaitis, fotografijų ir knygų apie Lietuvos gamtą autorius Marius Čepulis, muzikinio projekto „Tele-bim-bam“ vadovė, vaikų dainų kompozitorė ir knygų autorė Neringa Čereškevičienė, grupės BIX siela ir lyderis Saulius Urbonavičius-Samas.
Vyks jaunųjų menininkų forumas, naujausių bibliotekos leidinių sutiktuvės, dviejų konkursų nugalėtojų apdovanojimai, skanių knygų degustacija, meno parodos atidarymas, Lietuvos kino studijos vaidybinių filmų ir bibliotekos sukurto dokumentinio filmo peržiūra, įvairios edukacinės veiklos jaunimui.

PROGRAMA
Leidyklos
Algarvė, Algimantas, Andrena, Charibdė, Didakta, Eglės leidykla, Gelmės, Homo liber, Kalendorius, Kauko laiptai, Lieparas, Litera, Lucilijus, Lututė, Mijalba, Mokslo ir enciklopedijų leidybos centras, Muzikija, Muzikinė partija, Nieko rimto, Raidynėlis, Spaustuvė „Titnagas“, Šiaulių „Aušros“ muziejus, Šiaulių valstybinė kolegija, Terra Publica, Tobulėjimo projektai, Žara.
Lietuvos istorijos ir etnografijos leidinių knygynas.
Autoriai
Sandra Bernotaitė, Monika Domeikienė, Stasys Dragūnas, Vita Morkūnienė, Elena Rančienė, Vytautas Šalavėjus, Dainius Šukys.

11.00 val.
II a. fojė
Šiaulių knygų mugės ATIDARYMAS

Dalyvauja Šiaulių miesto meras Artūras Visockas, LR Seimo narys, bibliotekos globėjas dr. Stasys Tumėnas,
bibliotekos direktorius prof. dr. Bronius Maskuliūnas.
Šiaulių pučiamųjų orkestras, meno vadovas ir dirigentas Sigitas Vaičiulionis

KULTŪRINIAI RENGINIAI

11.30
Mažoji salė, II a.
Gražiausios knygos konkurso apdovanojimai

12.00
Konferencijų salė, II a.
Susitikimas su gamtos fotografu, ornitologu, tinklaraštininku Mariumi Čepuliu ir jo fotografijų albumo „Metai: gamtos fotografo dienoraštis“ pristatymas

12.30
Didžioji skaitykla, III a.
Fotografijų parodos „Bradūno žemė“ atidarymas. Dalyvauja LR Seimo narys dr. Stasys Tumėnas, jo padėjėjas dr. Nerijus Brazauskas

13.00
Meno ir muzikos skyrius, III a.
Skanių knygų degustacija. Pristato skonio studija „2 meniu“

13.00
Abonementas,
II a.
Kamilos Golod knygos „Drąsa būti savimi“ pristatymas. Dalyvauja knygos autorė. Renginį pristato leidykla „Didakta“

13.00
Mažoji salė, II a.
Knygos „Gerardas Bagdonavičius ir Šiaulių krašto knygos ženklai“ ir dokumentinio filmo „Menininką Gerardą Bagdonavičių prisimenant“ sutiktuvės. Renginį veda grafikė Lolita Putramentienė-Braza

13.30
Konferencijų salė, II a.
Susitikimas su muzikinio projekto „Tele-bim-bam“ vadove, vaikų dainų kompozitore, atlikėja ir knygų autore Neringa Čereškevičiene. Renginį veda Urtė Vaserienė ir Agnė Pranckutė

13.30
Kino salė, II a.
Lietuvos kino studijos vaidybinio filmo „Jausmai“ (1968 m., rež. A. Dausa, A. Grikevičius) peržiūra. Filmą pristato Šiaulių kino meno klubo vadovas Viktoras Gundajevas

14.00
Didžioji skaitykla, III a.
„V. D. Brennerio plakečių, medalių ir monetų parodos katalogo iš Nacionalinio M. K. Čiurlionio dailės muziejaus rinkinio“ sutiktuvės. Leidėja Šiaulių apskrities Povilo Višinskio viešoji biblioteka. Dalyvauja sudarytojas Jonas Nekrašius. Renginį veda Roma Baristaitė

14.00
Abonementas,
II a.
Sandros Bernotaitės knygos „Laisvojo rašymo elementai“ pristatymas. Dalyvauja knygos autorė

15.00
Konferencijų salė, II a.
Susitikimas su aktoriumi, Lietuvos nacionalinės kultūros ir meno premijos laureatu Regimantu Adomaičiu ir knygos „Smėlio pilys: Regimantas Adomaitis“ pristatymas. Renginį veda knygos autorė, menotyrininkė dr. Daiva Šabasevičienė

15.00
Mažoji salė, II a.
Jaunųjų menininkų forumas. Dalyvauja Kristina Tamulevičiūtė, Tomas Taškauskas, Augustas Sireikis. Renginį moderuoja doc. dr. Dalia Jakaitė

17.00
Konferencijų salė, II a.
Legendinei grupei BIX – 30. Susitikimas su muzikantu, dainų autoriumi, grupės BIX nariu Sauliumi Urbonavičiumi-Samu

17.00
Kino salė, II a.
Lietuvos kino studijos vaidybinio filmo „Sadūto tūto“ (1974 m., režisierius A. Grikevičius) peržiūra. Filmą pristato Šiaulių kino meno klubo vadovas Viktoras Gundajevas

19.00
Mažoji salė, II a.
Perkusininko Gintauto Gascevičiaus performansas „FonoGrafijos“

EDUKACINIAI RENGINIAI

11.30–12.30
Vaikų literatūros skyrius, I a.
Vaikai, kurkime pasakas! „Lietuvos vaikų pasakos“ 10-osios knygos pristatymas. Renginį pristato leidykla „Kalendorius“

11.00–17.00
Vaikų literatūros skyrius, I a.
Literatūrinė viktorina
Kūrybinės dirbtuvės „Pasidaryk kaukę pats – tapk superherojumi“

12.30–15.00
Jaunimo erdvė,
II a.
Ebru – tapyba ant vandens. Pristato VšĮ „Meda project“

12.30–15.00
Jaunimo erdvė,
II a.
Knygų skirtukų gamyba 3D pieštuku. Pristato Šiaulių valstybinė kolegija

11.00–14.00
III a. fojė
II a. fojė
Pristato Šiaulių „Aušros“ muziejus:
Dvaro istorijos, dvaro mada ir gyvensena,
Archeologiniai papuošalai, archeologinis kostiumas ir virvučių vijimas akmenukais

14.00–18.00
Meno ir muzikos skyrius, III a.
Fotografų Algirdo ir Birutės Musneckių kūrybinė edukacija „Kaip gimsta vaizdas“

PARODOS

Parodų galerija, III a.
Sauliaus Urbonavičiaus-Samo tapybos darbų paroda „Laikas atskleisti savo tikrąjį veidą“

Parodų galerija, II a.
VšĮ Marinistikos centro dokumentų paroda „Vikingų kelias“

Meno ir muzikos skyrius, III a.
Birutės Musneckienės fotografijų paroda „Vyrai…“

Didžioji skaitykla, III a.
Fotografijų paroda „Bradūno žemė“

Abonementas,
II a.
Gražiausios knygos konkurso knygų paroda

Dalyvauja Šiaulių moksleivių namų vaikų ir jaunimo teatro studijos „Kompanija šauni“ (vadovai Dalia ir Virginijus Dargiai) mimai.
Pavargote nuo šurmulio? Užsukite į Muzikos erdvę Meno ir muzikos skyriuje pasiklausyti muzikos, susipažinti su vinilinių plokštelių kolekcija, pagroti pianinu, pabendrauti.

Monospektaklis „Laimės ašara išdaigins rožę“
2017-11-18 17:00 (Europe/Moscow) | Chaimo Frenkelio viloje
2017 m. lapkričio 18 d. 17 val. Chaimo Frenkelio viloje vyks pirmasis renginių ciklo „Menai ir dvarai“
renginys – popietė su aktore Olita Dautartaite. Monospektaklis „Laimės ašara išdaigins rožę“, skirtas
poetams Jonui Strielkūnui ir Bernardui Brazdžioniui atminti. Bilieto kaina – 7 Eur. Abonementas – 14
Eur. Bilietus galima įsigyti muziejaus kasoje arba www.bilietupasaulis.lt

Spektaklis "DUONKEPIO ŽMONA"
2017-11-19 18:00 (Europe/Helsinki) | Šiaulių kultūros centras
Marselis Panjolis
Dviejų dalių romantinė istorija
Režisierius – Arvydas Lebeliūnas
Dailininkas – Sergejus Bocullo
Kompozitorius – Jonas Sakalauskas
Iš prancūzų kalbos vertė Inga Zelenekaitė-Litvinavičienė
VAIDINA:
Duonkepys – Sigitas Jakubauskas
Duonkepio žmona – Monika Šaltytė
Mokytojas – Aidas Matutis
Antonenas – Rolandas Dovydaitis
Finė – Eglė Stanišauskaitė
Papė – Juozas Bindokas
Piemuo – Anicetas Gendvilas
Kazimiras – Saulius Eduardas Pauliukonis
Markizas – Juozas Žibūda
Klebonas – Aurimas Žvinys
Majfė – Aurimas Pintulis
Barnabė – Romanas Dudnikas
Dvasia – Mindaugas Jurevičius
Selestė – Lina Bocytė
Mjetė – Danguolė Petraitytė
Anželė – Nomeda Bėčiūtė
„Duonkepio žmona“ – žinomiausias prancūzų rašytojo, dramaturgo ir filmų kūrėjo Marselio Panjolio (Marcel Pagnol) kūrinys. 1938 m. pasirodžiusi drama netrukus buvo adaptuota kino ekranui ir jos autoriui pelnė ne vieną garbingą kino kritikos apdovanojimą. „Duonkepio žmona“ yra parašyta pagal prancūzų autoriaus Žano Gioto (Jean Giotto) apysaką, tačiau Marselis Panjolis savaip interpretavo duonkepio ir jo žmonos taurios meilės istoriją.
Nedidelio kaimelio ramybę sudrumsčia netikėtas įvykis – iš miestelio duonkepio namų su jaunu piemeniu pabėga gražuolė žmona. Nusiminęs duonkepis pasineria į melancholiją ir nustoja kepti miestelio žmonėms duoną. Kurį laiką negavę kasdieninės duonos, kaimo žmonės nusprendžia žūtbūt duonkepiui grąžinti jo žmoną. Tai gražus ir kiek romantiškas pasakojimas apie atlaidumą ir meilę, stipresnę už pyktį ir nusivylimo kerštą.
Premjera – 2013 m. rugsėjo mėn. 22 d.
Spektaklio trukmė – 3 val.

Žilvinas Žvagulis – Žemaitiška enciklopedija
2017-11-23 18:00 (Europe/Moscow) | Koncertų salė „Saulė”
Neabejotinai vienas ryškiausių vakarų Lietuvos atstovų – Žilvinas Žvagulis – su trenksmu ir gyvo garso programa „Žemaitiška enciklopedija“ ruošiasi koncertiniam turui per Lietuvą.
Aplankydamas daugiau nei 20 miestų, žemaitiškos enciklopedijos guru sieks ne tik atkskleisti žemaičių kalbos grožį, bet ir išlaisvinti kiekvieno klausytojo viduje slypinčią žemaičiams būdingą energiją! Žilvinas Žvagulis – vienintelis Lietuvos pop scenos atlikėjas, išdrįsęs žengti į sceną ir atlikti kūrinius žemaičių kalba. Tačiau daugelis nė nenutuokia, kad žemaitiškos programos atsiradimui pradžią davė dar 1984 metai, kada viename festivalyje atlikėjas sudainavo jau hitu tapusį kūrinį „Žemaitiškas pavasaris (Vo pasakyk, a to atesi?)“. Nuo tada Ž. Žvagulis suprato, jog žemaitiškos dainos ir po to gimusi žemaitiška programa turi nepaprastai didelį žavesį ir skambesį.
Koncertinio turo metu dainininkas kartu su gyvo garso grupe prisimins didžiulį žemaitiškų kūrinių lobyną, kurtą nuo 9-ojo dešimtmečio iki pat šių dienų.
„2019 metais bus minimi žemaičių metai, todėl duoklę jiems atiduosiu jau šių metų rudenį… Bet dar labiau noriu supažindinti su žemaitiška enciklopedija ir tuos, kuriems ši kalba yra gal šiek tiek svetima. Neabejoju, kad dzūkai ar suvalkiečiai noriai įsitrauks į šitą muzikinę mokyklą“, – šypsodamasis sako atlikėjas.
Kartu su Žilvinu Žvaguliu scenoje pasirodys ir gyvo garso grupė:
Matas Ričkus – gitara
Kęstutis Radavičius – bosinė gitara
Evaldas Sidaras – mušamieji
Darius Kaškelis – klavišiniai
Su didžiulia energija, Lauksime Jūsų!

Andriaus Kaniavos autorinių dainų vakaras
2017-11-23 18:00 (Europe/Moscow) | Chaimo Frenkelio viloje
2017 m. lapkričio 23 d. 18 val. Chaimo Frenkelio viloje vyks Andriaus Kaniavos autorinių dainų vakaras
„Akustinė kelionė po Lietuvą“. Bileto kaina – 8; 10 Eur. Bilietus galima įsigyti muziejaus kasoje arba
www.tiketa.lt

Susitikimas su Jurgos Ivanauskaitės premijos laureate, "Šiaurės Atėnų" redaktore
2017-11-23 18:00 (Europe/Moscow) | „Laiptų galerija”
Lapkričio 23 d. (ketvirtadienį) 18 val. „Laiptų galerijoje“ vakaras-susitikimas su rašytoja Giedre Kazlauskaite ir jos knygos „Singerstraum“ pristatymas. Dalyvauja rašytoja G. Kazlauskaitė ir Valstybinio Šiaulių dramos teatro aktorė Monika Šaltytė.
GIEDRĖ KAZLAUSKAITĖ – poetė, kritikė, eseistė, kultūros leidinio „Šiaurės Atėnų“ redaktorė.

G.Kazlauskaitė pelniusi Jurgos Ivanauskaitės premiją. Komisija įvertino „maištingą, atvirą ir intelektualią kūrybą, nepriklausomą kūrybinę laikyseną“. A.A.Jonynas, įteikdamas premiją, sakė, kad šiemet sprendimas kaip niekad dera prie J.Ivanauskaitės. „Nepriklausoma kūrybinė laikysena, drąsa“, – taip apie G.Kazlauskaitės kūrybą sakė A.A.Jonynas.
„ Man svarbu, kad galėtume gyventi oriai, neprašinėdami katučių ar pritarimo savo gyvenimo būdui. Steigti laisvės vertes savo gyvenimu, knygomis ir viešomis pozicijomis.“
„ Laisvė glūdi žmonių sąmonėje, ir net vieša simbolika nėra įgali jos sunaikinti; tuo įsitikinau neseniai lankydamasi Baltarusijoje. Laisvė nėra duotybė, tai kasdienis darbas, nuolatinė pastanga, minties ir žodžio judesys; taip pat, žinoma, ir kūryba, knygos, menas, kultūra. Visa kita yra paviršiai. Žmogaus teisės, kurios rūpėjo J. Ivanauskaitei, vis dar sistemingai paminamos, už jas reikia kovoti, užuot gąsdinusis karu. Išeiti į nesaugias zonas, prarasti tam tikras saugumo garantijas, rizikuoti pačia savimi. Nepasakyčiau, kad tai labai man būdinga, tačiau priimu šią premiją kaip iššūkį.“
A p d o v a n o j i m a i :
2009 m. Jaunojo jotvingio premija už eilėraščių rinkinį „Heterų dainos“.
2014 m. knyga „Meninos“ nominuota Metų poezijos knygos rinkimuose, įtraukta į kūrybiškiausių metų knygų dvyliktuką.
2015 m. Jurgos Ivanauskaitės premija už eilėraščių rinkinį „Meninos“.
2016 m. knyga „Singerstraum“ nominuota Metų knygos rinkimuose poezijos kategorijoje.
2016 m. Panevėžio miesto savivaldybės Mero premija „už tai, kad šiandieninei lietuvių literatūrai eilėraščių knyga „Singerstraum‟ parodė tikros išpažintinės poezijos ir tikros išpažintinės poetės galią‟.
2017 m. Lietuvos rašytojų sąjungos premija už eilėraščių rinkinį „Singerstraum‟.
Giedrė Kazlauskaitė 2004 m. baigė lietuvių filologijos bakalauro, 2007 m. – lietuvių literatūros magistro studijas Vilniaus universitete. Buvo lietuvių literatūros ir tautosakos instituto doktorantė, Šiuolaikinės literatūros skyriuje rengė disertaciją „Patirties pavidalai Vinco Mykolaičio-Putino autobiografiniuose tekstuose ir kūryboje“ (studijos nutrauktos). Dirbo knygyne, bendradarbiavo išnykusiuose žurnaluose jaunimui „Lux“, „Bitutė“, internetiniame dienraštyje „Bernardinai.lt“, „Verslo žiniose“, LRT, katalikų radijuje „Mažoji studija“. Nemažai kritikos straipsnių ir esė publikuota kultūrinėje spaudoje, poezijos publikuota almanachuose, rinkiniuose. Nuo 2010 m. –
S u d a r ė :
Poezijos pavasaris 2016: almanachas (kartu su G. Lataku, N. Cibulsku, V. Stankumi). ‒ Vilnius: Lietuvos rašytojų sąjungos fondas, 2016.
P u b l i k a c i j o s a l m a n a c h u o s e u ž s i e n i o k a l b o m i s :
Six young Lithuanian poets/ selected and translated by Kerry Shawn Keys. – Vilnius: Vaga, 2002.
Up and coming young Lithuanian writers/ selected by Agnė Jurčiukonytė. – Vilnius: Books from Lithuania, 2006.
Under the Nothern Sky 2008: almanac of the European Literary Days in Šiauliai / edited by Marcus Roduner. – Šiauliai: Saulės delta, 2008.
Poetinis Druskininkų ruduo 2011. Druskininkai Poetic Fall 2011 / Selected by Marius Burokas. Translated by Ada Valaitis. – Vilnius: Vaga, 2011.
Coeurs ébouillantés, dix-sept poétes lituaniennes contemoraines. Nuplikytom širdim, septyniolika šiuolaikinių lietuvių poečių / Traductrices: Diana Sakalauskaitė et Nicole Barriére. – Paris: L‘Harmattan, 2012.
How the Earth Carries Us. New Lithuanian Poets/ Selected and translated by Rimas Užgiris, Marius Burokas and others. – Vilnius: Lithuanian Culture Institute, 2015.
P u b l i k a c i j o s l i t e r a t ū r i n i u o s e ž u r n a l u o s e u ž s i e n i o k a l b o m i s :
Vilnius: literaturnaja panorama Litvy. – 2009, vesna / leto, Nr. 177 (perevod Georgija Efremova).
Arterie 16: kwartalnik artystyczno-literacki. – 2013, Nr. 2 (przełożyli Vytautas Dekšnys, Roman Honet, Zuzanna Mrozikowa).
Washington Square. – 2014, winter / spring (translated by Ada Valaitis).

Laimos Kreivytės paskaita ŽODIS IR KŪNAS ŠIUOLAIKINIAME MENE
2017-11-24 17:00 (Europe/Moscow) | Šiaulių dailės galerija
Lapkričio 24 d., penktadienį, 17 val. maloniai kviečiame į parodų kuratorės, poetės, meno kritikės, Vilniaus dailės akademijos menų doktorantės Laimos Kreivytės viešą paskaitą ŽODIS IR KŪNAS ŠIUOLAIKINIAME MOTERŲ MENE.
Žodis ir kūnas – kertinės Vakarų civilizacijos sąvokos, kas kartą permąstomos iš naujo. Krikščioniškoji tradicija prasideda nuo žodžio tapimo kūnu. O ar įmanomas atvirkščias procesas? Ne žodžio įkūnijimas, o kūno kalbos artikuliacija? Kaip raštas, gramatika ir kalbos dėsniai transformuojami šiuolaikinių menininkių kūryboje? Atsakymų šiuos klausimus ieškosime analizuodami parodą „M / A G / M A. Kūnas ir žodžiai Italijos ir Lietuvos moterų mene nuo 1965 metų iki šių dienų“.
Įėjimas nemokamas, galime parengti pažymėjimus.
Projektą remia Lietuvos respublikos kultūros ministerija, Lietuvos kultūros taryba ir Šiaulių miesto savivaldybė.

Dokumentinių filmų peržiūra „Dokumentikos namai“
2017-11-24 17:00 (Europe/Moscow) | P. Višinskio viešoji biblioteka
Lapkričio 24 dieną 17 valandą Šiaulių apskrities P.Višinskio viešojoje bibliotekoje kino mėgėjų laukia išskirtinių dokumentinių filmų peržiūra. Kino studija iš Vilniaus „Dokumentikos namai“ pristatys dešimt trumpų dokumentinių filmų apie nestandartinius žmones.
Keturi autoriai – D. Liekis, M.Valentinas, G. Kozakaitė ir šiemet prisijungusi I. Kuraitytė – komanda, siekianti įgyvendinti misiją šviesti ir liberalizuoti visuomenę. Jų filmų objektai – išskirtiniai žmonės, keistuoliai, dažniausiai atsiduriantys visuomenės užribyje arba nelabai patogaus dėmesio centre. Paprastai keistuoliai, pasirinkti kaip filmų herojai, garantuoja sėkmę, režisieriui tereikia pridėti šiek tiek savo, dažniausiai ironiško, požiūrio. Tačiau šio, M. Valentino teigimu, nelabai švaraus žaidimo jis su kolegomis nemėgsta: filmų herojai pateikiami su meile, patraukliai, vengiama bet kokios kritikos ar išankstinės žiūrovų nuomonės formavimo.
Kuriant filmą maksimaliai išnaudojamos galimybės atskleisti veikėją, režisierius tarsi vengia savo kaip protingesniojo ir viršesniojo pozicijos. Žiūrovas ima simpatizuoti protingų akių benamiui, nori kovoti už translyčių žmonių teises kartu su jais, žavisi buvusiais neformalais, pajunta bendrumo jausmą net su lietuvių nuolat išjuokiama žydų tauta. Kūrėjų komandai puikiai pavyksta pasiekti deklaruojamus tikslus – atkreipti dėmesį į žmogaus teisių, prigimtinių laisvių skurdo ir geopolitines temas ir keisti nusistovėjusias neigiamas visuomenės nuostatas.
„Dokumentikos namai“, savo veiklą pradėję 2015 metais, jau spėjo išgarsėti filmais apie gyvūnų globą, translyčius asmenis, filmų ciklais „Irgi Ikona“, „Žydo Vlogas“ ir kt. Lietuvos LGBT filmų festivalyje „Kreivės“ sėkmingai pristaytas režisierės Gintarės Kozakaitės darbas „Tai tik kūnas, o čia aš“ translytiškumo tema.
Susitikimo Šiauliuose metu žiūrovai turės galimybę ne tik pamatyti geriausius filmus, bet ir pabendrauti su kūrėjų komanda.

Šiaulių kino meno klubo informacija.

Koncertas „Indijos klasika: muzika, šokis ir meditacija“
2017-11-25 14:00 (Europe/Moscow) | Šiaulių kamerinė salė „Polifonija“
Koncertas „Indijos klasika: muzika, šokis ir meditacija“ lapkričio 25 d. (šeštadienį), 14 val., Šiaulių kamerinėje salėje „Polifonija“, Aušros al. 15.
Sakoma, jog muzika yra universali pasaulio kalba, nes net ir nesuprasdami dainų žodžių galime jausti emocijas ir patirti būsenas.
Klasikinė Indijos muzika – pati seniausia gyva muzika, skambanti Žemėje. Tekstai, kuriuos girdime, parašyti sanskrito arba tamilų kalbomis. Sanskrito kalba – daugybės kalbų ištakos, o tamilų kalba yra iki šiol išlikusi ir viename Indijos regione naudojama seniausia gyva šnekamoji kalba Žemėje.
Indų klasikinė muzika – ragos. Tai labai sudėtingo ritmo ir melodijos muzika, kuri gali būti atliekama vos 5 minutes arba 2 valandas. Priklauso tik nuo nuotaikos ir įkvėpimo. Meistras, atliekantis šiuos muzikinius kūrinius, pats nusprendžia, kokio ilgumo ir sudėtingumo ragą atliks. Dažniausiai tai priklauso nuo to, kaip klauso auditorija.
Koncerto metu Lietuvoje svečiuosis garsus klasikinės indų muzikos vokalistas, kompozitorius ir mokytojas Pt. B. Subramanian. Jo prosenelis buvo išskirtinis Pietų Indijos karaliaus – Radžos – smuikininkas. Visa šeima išsaugojo muzikines tradicijas iki šių dienų, ir mes galime mėgautis tikru, autentišku menu, kuris tiesiogiai veikia mūsų vidų. Maestro mokėsi nuo mažų dienų ir yra vienintelis mokinys vieno žymiausių Indijos muzikantų. Pt. B. Subramanian yra koncertavęs visame pasaulyje: Kinijoje, JAV, Rusijoje, Irane, Kazachstane, Sibire, Singapūre, Kanadoje, Švedijoje, Ispanijoje, Vokietijoje ir kitur. Jis nuolat keliauja, moko muzikantus, rengia koncertus.
Taip pat koncerte klasikinį indų šokį Kuchipudi atliks viešnia iš Rusijos – Vera Krishnaraj – šio klasikinio indų šokio atlikėja, mokytoja ir choreografė. Pradėjusi šokti tautinius šokius nuo penkerių metų, būdama šešiolikos ji susipažino su Sahadža jogos meditacijos metodu ir pradėjo intensyviai domėtis indų kultūra. Kadangi lig tol visą savo gyvenimą šoko, Kuchipudi simbolika ir aukšto meistriškumo reikalaujanti technika be galo sužavėjo Verą. Dėl sėkmingai susiklosčiusių aplinkybių ir neblėstančio ryžto ji mokėsi šio šokio iš garbingų Indijos Kuchipudi meistrų. Sulaukusi aukštų įvertinimų baigė Kuchipudi meno akademiją. Šiuo metu ji turi savo šokio kolektyvą ir moko Kuchipudi šokio Indijos ambasados kultūros centre, Rusijoje.
Abu atlikėjus sieja beribis atsidavimas muzikai ir Sahadža jogos meditacijos metodas. Sahadža jogos meditacijos mokytoja Šri Matadži Nirmala Devi organizuodavo pasaulinius seminarus, kurių metu daugiausiai laiko Sahadža jogai tiesiog klausydavosi klasikinės indiškos muzikos. Tęsdami šią tradiciją atlikėjai kviečia visus patirti ramybę ir net atsikratyti nereikalingos vidinės įtampos ar baimių.
Atėjusieji taip pat galės išvysti ypatingą Vera Krishnaraj gebėjimą šokyje savo siela ir kūnu susilieti su muzikos garsais. Kuchipudi šokis – nepaprastas: jis kupinas dvasingumo ir beribio džiaugsmo, kuris atveria ir žiūrovų širdis.

Koncertas nemokamas.

Choro "Atžalynas" koncertas
2017-11-25 17:00 (Europe/Moscow) | „Polifonijos” salė
Lapkričio 25 d. 17 val. Šiaulių kamerinėje salėje „Polifonija“ (Aušros al. 15) vyks Šiaulių kultūros centro jaunimo kamerinio choro „Atžalynas“ jubiliejinis koncertas. 25 metus gyvuojančio choro jubiliejiniame renginyje susitiks skirtingos choristų kartos, o koncerto klausytojai išgirs visiems girdėtų, žinomų kūrinių, tačiau ir maloniai nustebs pasiklausę visiškai naujų, specialiai jubiliejiniam koncertui parengtų muzikos kūrinių. Profesionalus, brandus, bet drauge šiltas ir jaukus – toks numatomas jubiliejinis „Atžalyno“ koncertas.
Renginys nemokamas.
Šiaulių kultūros centro jaunimo kamerinis choras „Atžalynas“, įkurtas dar 1992 m., sėkmingai gyvuoja ir klesti iki šiol. Kolektyve chorinio meno mylėtojai lavina savo vokalinius įgūdžius, bendrauja, keliauja, dalyvauja koncertuose, renginiuose, konkursuose, gyvena aktyvų chorinį gyvenimą. Kolektyvas ne tik vyksta koncertuoti bei dalyvauti konkursuose Lietuvoje ir užsienyje, bet ir rengia koncertus savo mieste ir respublikoje, dalyvauja miesto šventėse, bendradarbiauja bei draugauja su Lietuvos bei užsienio chorais.
Savo profesionalumą „Atžalynas“ demonstruoja konkursuose, kur laimi prizines vietas. Jis tarptautinių chorų konkursų užsienyje ir Lietuvoje aukso, sidabro medalių laimėtojas, įvairių konkursų laureatas. 2011 m. gautas iškiliausias Lietuvos liaudies kultūros centro „Aukso paukštės“ apdovanojimas sutelkė chorą siekti dar didesnių profesionalumo aukštumų.
Jubiliejiniame 25-mečio „Atžalyno“ koncerte choristai atsiskleis gražiausiomis muzikos spalvomis. Organizatoriai išduoda, kad skambant puikiai žinomiems kūriniams, chorui diriguos buvusios vadovės Jurgita Juozūnienė bei Marija Žibūdienė. Anot „Atžalyno“ vadovo Mindaugo Žalalio, „pagrindinė koncerto idėja – sukviesti visus buvusius choristus, kolegas, bendraminčius, jaukiai ir smagiai pabendrauti muzikos kalba. Esame Šiaulių miesto choras, todėl savo klausytojų, šiauliečių, labai laukiame ir tikimės surengti jiems tikrą šventę“.
Renginio svečiai turės galimybę išgirsti ir svečių atliekamą repertuarą. Į šventę choras „Atžalynas“ pasikvietė savo draugus: Pasvalio kultūros centro mišrų chorą „Canticum novum“ (vad. Rimvydas Mitkus), Šiaulių rajono kultūros centro mišrų chorą „Melomanai“ (vad. Jovita Bražukienė ir Nerilė Bernotienė), o visiems chorams akomponuos gyvo garso grupė „Marabuband“. Renginio metu skambės ir bendri visų atlikėjų kūriniai iš „Dainų šventės“ repertuaro, o koncerto pabaigoje tradiciškai nuaidės „Kur giria žaliuoja“.
Renginio draugai: „Šiauliai gyvai“, Šiaulių kamerinė salė „Polifonija“, ACM, Šiaulių turizmo informacijos centras, Justina Stočkė.

Valstybinio kamerinio choro „Polifonija“ koncertas
2017-11-26 13:30 (Europe/Moscow)
Lapkričio 26 d. 13:30 val. Koncertas Šiaulių Švč. Mergelės Marijos Nekaltojo Prasidėjimo bažnyčioje
Kristaus Karaliaus – Visatos Valdovo iškilmė.
Po mišių – Šiaulių valstybinio kamerinio choro „Polifonija“ koncertas.
Dirigentas – Tomas Ambrozaitis.
Koncertas nemokamas

Koncertas "Tėvo Stanislovo varpai"
2017-11-26 14:00 (Europe/Moscow) | „Polifonijos” salė
Tėvas Stanislovas – tai viena iškiliausių lietuvių asmenybių, kurio gėrio ir ramybės šviesa dar rusena kiekvieno iš mūsų širdyje. Iškentėjęs net dvi tremtis, sovietinės valdžios mėtytas po atokiausius Lietuvos kampelius, pagaliau surado savo namus mažutėlėje Paberžėje ir ten
priėmė kiekvieną, norintį augti tikėjime. Programoje „Tėvo Stanislovo varpai” prisiminsime arba iš naujo pažinsime šį didį Dievo ir Tėvynės tarną, girdėsime dainas, atliepiančias Tėvo Stanislovo gyvenimo keliui, kuris ėjo per tremtį, okupaciją ir atgimimo laikotarpį.
Koncerto metu skambės Jo paties surinkti ir naujam gyvenimui prikelti varpai, kurių aidu vis dar skamba Vienuolio žodžiai: „Gėris ir meilė! Gėris ir meilė!”.
Atlikėjai:
Liudas Mikalauskas (bosas)
Beata Vingraitė (fortepijonas)
Valdas Andriuškevičius (klarnetas)
Kariljonas iš Tėvo Stanislovo surinktų varpų kolekcijos.

Pavadinimas: Tėvo Stanislovo varpų aidai
Bilietų kaina: 9 ir 7 €
Data: lapkričio 26 d., 14 val.
Vieta: Šiaulių kamerinė salė „Polifonija” (Aušros al. 15, Šiauliai)

„Edson Ensemble“ koncertas
2017-11-26 15:00 (Europe/Moscow) | Chaimo Frenkelio viloje
2017 m. lapkričio 26 d. 15 val. Chaimo Frenkelio viloje vyks „Edson Ensemble“ koncertas.
Atlikėjai: Remigijus Kažukauskas – fleita (Lietuva), Ella van der Mespel – smuikas (Naujoji Zelandija), Madi AafkeLuimstra – I altas (Didžioji Britanija), Jurrian Klapwijk – II altas (Olandija), Laura Miguelez Torres –violančelė (Ispanija). Bilieto kaina – 6 Eur, su nuolaida – 4,50 Eur. Bilietus galima įsigyti muziejaus
kasoje.

Akustinis MANTO koncertas
2017-11-28 18:00 (Europe/Moscow) | Koncertų salė „Saulė”
Akustiniai žiemos koncertai ir netikėta Šv. Kalėdų dovana
Mantas visus savo mielus ir brangius gerbėjus kviečia į akustinius žiemos koncertus. „Įsivaizduokite speiguotą žiemos vakarą prie židinio, jaukiai įsisupus į minkštą pledą su aviečių arbatos puodeliu rankose, gražia muzika ir mielu pokalbiu su bičiuliu. Tokį šiltą, jaukų, kai ir kūnas ir siela – visiškai atsipalaidavę. Štai tokios nuotaikos norėčiau savo akustiniuose žiemos koncertuose“, – sako Mantas.
Koncertuose skambės gražiausių Manto dainų akustinės versijos, kurias jis sukūrė drauge su talentingu gitaristu Domu Bajorūnu.
Per pastaruosius metus dainininkas atrado labai artimą ir šiltą ryšį su žiūrovais. „Mano noras – ištrinti ribą tarp „ant scenos“ ir „salėje“, sugriauti barjerą tarp dainininko ir žiūrovo. „Aš noriu artimo santykio, kad žmonės jaustųsi, lyg susitikę su senais draugais. Noriu, kad jie man papasakotų, kuo gyvena. O aš, savo ruožtu, papasakosiu, kuo gyvenu pats“, – sako jis.
Akustinių žiemos koncertų metu gerbėjų laukia staigmena – širdžiai mielų dainų albumas „Vienas saloje“. Jame – 12 kūrinių. „Šiandien tu man graži“, „Melagė“, „Ryto durys“, „Drugeliai laisvi“ – iš to paties pavadinimo muzikinio spektaklio, „Dangus tau dovanojo aukštį“ ir „Kaukės stebuklas“ – iš miuziklo „Žygimanto Augusto ir Barboros Radvilaitės legenda“, „Duok man jėgų“ iš filmo „Pakeliui“ ir kiti.
Bilietai – http://www.bilietai.lt/lit/renginiai/koncertai/mantas-akustinis-ziemos-koncertas–siauliai-227794/

Kino filmų retrospektyva
2017-11-29 15:00 (Europe/Moscow) | P. Višinskio viešoji biblioteka
Abejojat, ar Šiauliuose yra laiko mašina? Šiaulių kino klubas jums ta įrodys. Ir apstulbins. „Anądien Šiauliuose“ – senoji Šiaulių miesto istorija, nukelianti į 50-60 metų ir tolimesnę praeitį. Archyviniuose kadruose – ir miesto gyvenimo istorijos, ir garsūs, paprasti žmonės, ir iškiliausios asmenybės. „Anądien Šiauliuose“ – retrospektyvos, kuriose telpa ir labai svarbūs įvykiai bei faktai, ir detalės, kuriose atpažinsite savo ar artimųjų gyvenimus, aplinką, virsmą. Archyviniai kadrai iš tarpukario, Antrojo Pasaulinio karo ir pokario, tarybinių laikų ilgai rinkti Lietuvos centriniame valstybės archyve, Lietuvos kino mėgėjų sąjungos fonduose.
Leiskitės į „Anądien Šiauliuose” kelionę:
2017m. lapkričio 29 d. 15val. Šiaulių apskrities Povilo Višinskio viešojoje bibliotekoje.
2017m. lapkričio 30d. 16val. Šiaulių universiteto bibliotekoje.
Šiaulių kino meno klubo informacija.

Jono Ohman paskaita KARO IR LAISVĖS MENAS
2017-11-29 17:30 (Europe/Moscow) | Šiaulių dailės galerija
Lapkričio 29 d., trečiadienį, 17.30 val. maloniai kviečiame į kino režisieriaus, žurnalisto, visuomenininko, organizacijos „Mėlyna ir Geltona“ bendražygio viešą paskaitą KARO IR LAISVĖS MENAS.
Kaip veikia meno ir menininko samprata karo sąlygomis? Kokie yra menininko privalumai hibridiname kare? Kaip naudojamas menas informacijos karo kontekste? Kaip yra vaizduojama laisvė meno pagalba? Jonas Ohman per savo patirtį, su iliustracijomis iš Ukrainos bandys atsakyti į šiuos klausimus, ragins diskusiją apie pasipriešinimą meno priemonėmis.
Įėjimas nemokamas, galime parengti pažymėjimus.
Projektą remia Lietuvos respublikos kultūros ministerija, Lietuvos kultūros taryba ir Šiaulių miesto savivaldybė.

Verslo ir pasiekimų paroda ŠIAULIAI‘17
2017-11-30 10:00 - 2017-12-02 18:00 (Europe/Moscow) | Šiaulių arena
Kasmet tris dienas vykstanti verslo šventė vienu laiku, vienoje erdvėje sutelkia smulkaus ir vidutinio verslo atstovus, klientus, pirkėjus, užsakovus ir verslo partnerius. Parodos dalyvių įvairovė leis kiekvienam lankytojui atrasti tai, kas jam įdomu ir aktualu. Verslo ir pasiekimų parodoje Šiauliai‘17:
▫ Pristatymai, degustacijos ir gamintojų kainos. Dalyvauja įmonės, organizacijos, smulkieji verslininkai iš Lietuvos, Latvijos, Prancūzijos, Vokietijos, Ukrainos.
▫ Aktuali informacija ir tiesioginis bendravimas su parodos dalyviais stenduose.
▫ Parodos gaminio, Originaliausio stendo ir Parodos paslaugos rinkimai.
▫ Gausi parodos renginių, seminarų, diskusijų programa.
▫ Tarptautinė konferencija „Globalizacija ir ekonominis patriotizmas: dilemos, iššūkiai, galimybės“.

Pagrindinė renginio informacija
Parodos laikas: nuo 10 val. iki 19 val.
Nuolaidos: senjorams, moksleiviams – 1 €
Nemokamai: neįgalieji, vaikai iki 10 metų (į parodą einantys kartu su tėveliais)
Svarbi informacija
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt ir PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietų kainos: 1, 2 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Muzikos pamoka su Martynu Levickiu
2017-11-30 13:00 (Europe/Moscow) | Šiaulių dailės galerija
„Muzikos pamoka su Martynu Levickiu“ – interaktyvus edukacinis projektas, kurio sumanytojas akordeonistas Martynas Levickis – muzikos profesionalas, garsinantis Lietuvą visame pasaulyje.

Jaunasis atlikėjas kartu su pamokos dalyviais dalinsis savo patirtimi bei žiniomis apie muziką bei bandys atsakyti į tokius klausimus: „Kaip išgirsti ir suprasti muziką?“, „Kokia yra muzikos atsiradimo istorija?“, „Kaip daromi muzikos įrašai dabar ir anksčiau?“, „Kaip gimsta muzikos ir kitų menu sintezės?“.

Užsiėmime bus naudojamos įvairios technologijos, video ir audio medžiaga – tai, kas padės efektyviai iliustruoti pamokos turinį bei įtraukti visus projekto dalyvius.

Interaktyvioje muzikinėje kelionėje moksleiviai išbandys ir praktines užduotis: jie patys galės sukurti muzikinį instrumentą, o Vietoje nenustygstantis mokytojas gyvais pavyzdžiais – kavamale, grąžtais, šlifuokliais įrodys, kad ir triukšmas gali būti muzika.

„Man senokai galvoje kirbėjo mintis rengti tokias muzikos pamokas, kurios nebūtų vien dūdelės pūtimas. Norėjau paprastais, gyvenimiškais pavyzdžiais vaikams papasakoti ir parodyti, kaip vystėsi muzikinės epochos, kaip jos pereidavo viena į kitą, nes man pačiam mokykloje tai kėlė daug klausimų.” – pasakoja M. Levickis.

„Muzikos pamoka su Martynu Levickiu“ vyks:
Vieta: Šiaulių dailės galerijoje (Vilniaus g. 245, Šiauliai)
Laikas: 2017 m. lapkričio 30 d. 13 val.
Sąlygos: Visus norinčius dalyvauti pamokoje kviečiame registruotis el. paštu: dalia@accoakademija.lt
(vardas, pavardė, amžius, mokykla, miestas).

Projektą „Muzikos pamoka su Martynu Levickiu“ remia Lietuvos Kultūros taryba.
Projektą organizuoja VšĮ accoAkademija.
Projekto partneris: Šiaulių dailės galerija

Kino filmų retrospektyva
2017-11-30 16:00 (Europe/Moscow) | Šiaulių universiteto biblioteka
Abejojat, ar Šiauliuose yra laiko mašina? Šiaulių kino klubas jums ta įrodys. Ir apstulbins. „Anądien Šiauliuose“ – senoji Šiaulių miesto istorija, nukelianti į 50-60 metų ir tolimesnę praeitį. Archyviniuose kadruose – ir miesto gyvenimo istorijos, ir garsūs, paprasti žmonės, ir iškiliausios asmenybės. „Anądien Šiauliuose“ – retrospektyvos, kuriose telpa ir labai svarbūs įvykiai bei faktai, ir detalės, kuriose atpažinsite savo ar artimųjų gyvenimus, aplinką, virsmą. Archyviniai kadrai iš tarpukario, Antrojo Pasaulinio karo ir pokario, tarybinių laikų ilgai rinkti Lietuvos centriniame valstybės archyve, Lietuvos kino mėgėjų sąjungos fonduose.
Leiskitės į „Anądien Šiauliuose” kelionę:
2017m. lapkričio 30d. 16val. Šiaulių universiteto bibliotekoje.
Šiaulių kino meno klubo informacija.

Žvakučių dėlionės akcija „įsileisk Kalėdų šviesą“
2017-12-01 16:30 (Europe/Moscow) | Prie Šiaulių Turizmo informacijos centro
Pasipuošk balta kepure, užsirišk baltą šaliką, o jei dar turi baltą striukę ir baltas pirštines tikrai gali dalyvauti akcijoje „Įsileisk Kalėdų šviesą“!!!
Jeigu negali apsirengti baltai, tiesiog atsinešk žvakelę, uždek ją. Balta žvakelės liepsnelė paskleis Kalėdų šviesą mūsų mieste.
Kalėdinė dėlionė bulvare bus kuriama iš Jūsų atsineštų žvakučių.
*Pasidainavimai kartu su Naisių vasaros teatru

MISIJA SIBIRAS `17 pristatymas
2017-12-01 17:00 (Europe/Moscow) | Šiaulių universiteto biblioteka
Tikroji misija prasideda! Misija, kurios metu dalinamasi vienu dideliu pasakojimu apie pilietiškumą. Jame sutelpa viskas: pirmasis ekspedicijos metu iškilęs kryžius, himnas, kurio metu visi nejučia apsikabina, už tūkstančių kilometrų nuo Lietuvos sutikti lietuviai ir vietiniai, kurie vis dar prisimena lietuviškas dainas.
Šis pasakojimas yra apie mus visus – ne vien 16 žmonių komandą, kuri šiemet keliavo į Irkutską, bet ir apie tuos, kurie palaikė šiuos drąsius žmones visos ekspedicijos metu! Apie visą šalį, kuri stovėjo už nugarų lipant į traukinį ir keliavo tūkstančius kilometrų ieškant lietuviškumo Sibire.
Visus šiauliečius maloniai kviečiame Į ekspedicijos „Misija Sibiras’17” pristatymą, kuriame istorijomis, įspūdžiais, išgyventomis emocijomis dalinsis šių metų ekspedicijos į Sibirą dalyvis Aurimas Rapalis.
Pristatymas vyks gruodžio 1 d. 17:00 val. Šiaulių universiteto bibliotekos 413 aud.
Istorija gyva bus tol, kol prie jos prisilies kuo daugiau rankų!

Miesto eglės įžiebimas ir kiti šventiniai renginiai
2017-12-02 11:00 - 19:00 (Europe/Moscow)
11–19 val. šventinis prekymetis
Prisikėlimo a.

11 val. ekskursija-ne ekskursija „Kalėdinė bulvaro pasaka“
Trukmė 2 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

11 val. kūrybinis užsiėmimas „Keraminė meilės širdelė-paveikslas“
Daugiau informacijos http://www.menoja.lt/kursu-temos
Kūrybinė studija „Menoja“, Vilniaus g. 217

11 val. Šiaulių miesto naujametis atviras jaunimo ir suaugusiųjų dziudo čempionatas
Šiaulių sporto mokyklos „Atžalynas“ imtynių sporto salė, V. Bielskio g. 13A

12–16 val. šimtmečio Kalėdų paštas ir snieguotos pramogos
Koordinatorius – Šiaulių kultūros centras
Skveras prie Šiaulių miesto savivaldybės

13 val. ekskursija „Šiauliai: pakiemiais, pagrioviais, patvoriais…“
Trukmė 1,5 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

14 val. kalėdinis žygis „Kur Šiauliuose gyvena Kalėdų Senelis?“
Registracija vyksta iki lapkričio 30 d. el. p. jaunimo.mokykla@zebra.lt
Šiaulių Normundo Valterio jaunimo mokykla, Pabalių g. 53

15 val. ekskursija-degustacija „Saldūs Šiauliai“
Trukmė 1 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

16 val. Gyvasis paveikslas „Tylioji Advento istorija“
Organizatorius – Šiaulių moksleivių namai
Miesto parodų vitrinos, Vilniaus g.

17–18.30 val. miesto Kalėdų eglės įžiebimo šventė:
*Muzikos ir šokio pasirodymas pasakos-mito motyvais „Saulės pagrobimas“
Dalyvauja Šiaulių kultūros centro choreografijos studija „Aušrelė“ (meno vad. M. Kosaitis), Lauros studija (meno vad. L. Remeikienė), Šiaulių Dainų progimnazijos šokio studija „Kosmėja“ (meno vad. D. Maciuvienė), Šiaulių kultūros centro liaudiškų šokių grupė „Vajaunas“ (meno vad. R. Laugalis)
*Kalėdų eglės įžiebimas
Dalyvauja Šiaulių miesto meras Artūras Visockas ir garsiausias Lietuvos Kalėdų Senelis
*Šventinis koncertas ir šviesų šou
Dalyvauja solistai Rūta Ščiogolevaitė ir Egidijus Sipavičius
Organizatorius – Šiaulių kultūros centras
Skveras prie Šiaulių miesto savivaldybės
